Cele mai des întâlnite simptome în cazul persistenței de canal arterial sunt senzația de sufocare în urma unui efort fizic (dispnee), oboseală extremă în urma unui efort de intensitate scăzută (fatigabilitate), hipertensiune pulmonară (risc de infecții pulmonare), insuficiență cardiacă sau risc de infecție la nivelul canalului arterial. PDA mai poate genera o serie de simptome care cer o atenție sporită și nu pot fi ignorate, cum ar fi transpirație în exces, poftă de mâncare scăzută, oboseală sau slăbiciune în timpul alăptării, tahicardie, respirație foarte rapidă (tahipnee).